Sonvico

Sonvico lii oovdiš kieldâ Lugano pirrâdâhkoddeest Ticino kantonist Sveeicist. Onnáá peeivi tot lii Lugano kaavpug kaavpuguási. Ive 2012 Sonvicost assii 1 835 olmožid. Kieldâ vijđodâh lâi 11,06 km², já ton ässeesaahâdvuotâ lâi 165,91 ässed/km².

Sonvico naaburkieldah lijjii Cadro, Capriasca, Cimadera, Lugano já Valcolla Sveeicist sehe Valsolda Italiast.

Sonvico kieldâ vuáđudui virgálávt ive 1803 talle ko Ticino kanton seervâi Sveeici vuárnumliiton. 

Historjá
Sonvico kuávlu lâi aassum jo ryevdipaje ääigi. Ton lasseen tobbeen láá kavnum meiddei roomaliih já longobardisiih tiiŋgah. Koskâääigi Sonvico lâi lannedum sijdâ. Lanne suojâlij siijdâ, já siijdâ pirrâ lâi muvrâ. Lanne huksejui ovdil ive 1326, mut to tuššâdui ive 1517.

Aalgâst Sonvico kuulâi Lugano servikoodán, mut tot iäránij tast ive 1419. Sonvico servikoodán kullii  el. Cadro já Davesco-Soragno (ive 1599 räi), Villa (ive 1830 räi) já Cimadera (ive 1878 räi). S. Giovanni Battista kirkko, mii mainâšui vuossâmuu tove ive 1375, huksejui uđđâsist ive 407 maŋa, já tot uđâsmittui iivij 1780–1830. S. Martino kappel (mainâšui vuossâmuu tove ive 1146, mut huksejui 600-lovo loopâst) lii ohtâ puárásumosijn oskolduvlijn rakânâsâin ubâ kuávlust. Tot vijđedui suullân ive 1100 já meiddei 1300-lovo loopâst.

Cimadera kieldâ kuulâi Sonvico kieldân ive 1878 räi, mut vyesimáánu 9. peeivi 1878 tast šoodâi jiečânâs kieldâ.
Kieldâlahtem
Sonvico kieldâ lopâttui cuáŋuimáánu 14. peeivi 2013, ko Bogno, Cadro, Carona, Certara, Cimadera, Sonvico já Valcolla kieldah lahtojii Luganon.

Aalmugjienâstem 20.11.2011
Bogno, Cadro, Certara, Cimadera, Lugano, Sonvico já Valcolla ässeeh tuhhiittii kieldâlahtem aalmugjienâstmist, mii uárnejui skammâmáánu 20. peeivi 2011. Kieldâlahtem tuhhiittii 76,69 % jienâsteijein. Sonvico kieldâst jienâstii 1 057 olmožid. Sist 796 ađai 75,81 % tuhhiittii kieldâlahtem.

 Kieldâ  Jienâsteijeeh  %  Toháliih jienah  Kale  %  Ij  % Bogno               Cadro               Certara               Cimadera               Lugano               Sonvico               Valcolla               Ohtsis              

Aalmugjienâstem 11.3.2012
Carona ässeeh pessii jienâstiđ esken ive 2012. Njuhčâmáánu 11. peeivi 2012 uárnejui nubbe aalmugjienâstem, moos uásálistii puoh kieldah. Kieldâlahtem tuhhiittii 80,19 % jienâsteijein. Sonvico kieldâst jienâstii 545 olmožid. Sist 454 ađai 87,14 % tuhhiittii kieldâlahtem.

 Kieldâ  Jienâsteijeeh  %  Toháliih jienah  Kale  %  Ij  % Carona               Bogno               Cadro               Certara               Cimadera               Lugano               Sonvico               Valcolla               Ohtsis              

Eennâmtiätu
Sonvico lii Cassarate-nommâsii juuvâ leevi. Kieldâ kuávdáš lii 597 m merâtääsi paajaabeln.

Viehâdâh
Ässeeloho

Ive 1670 ässeelovvoost láá fáárust meiddei Dino, Villa Luganese, Cimadera já Fracchio ässeelovoh, já ive 1850 ässeelovvoost lii fáárust meiddei Cimadera ässeeloho.

 Fáádást eres soojijn 

Käldeeh

Luokka:Lugano
Luokka:Sveeici ovdiih kieldah
Luokka:Sveeici siijdah